Ruskeasuon ja Uudenpellon kaupunkiin liittäminen
Ruskeasuon ja Uudenpellon kaupunkiin liittäminen.

Rahatoimikamari ehdottaa pakkoluovutusta käytettäväksi.

Rahatoimikamari on ilmoittanut kaupunginvaltuustolle, että Ruskeasuon ja Uudenpellon asuntopalstain omistaja on ilmoittanut nykyoloissa tahtovansa mainituista asuntopalstoista yhteensä 312,000 mk.

Valtuustolle lähettämässään kirjelmässä ilmoittavat eräät tontinvuokraajat, että he ovat vuokranneet tonttinsa mainituilta alueilta sillä edellytyksellä, että maan omistaja rakentaa sinne lokaviemärin ja laittaa alueen muutenkin kelvolliseen kuntoon. Maan omistaja ei kuitenkaan ole lupauksiaan täyttänyt, vaan on pitänyt alueet mitä viheliäisimmässä kunnossa toivoen kaupungin ottavan huolekseen hänen velvollisuutensa. Tähän ja alueilla nykyään vallitseviin terveydellisiin epäkohtiin katsoen ehdottaa rahatoimikamari, että alueet hankittaisiin kaupungille pakkolunastustietä.

[Lähde: Uusi Suometar 7.3.1917 sivu 5]

Anonyymi
Helsingin alueellinen laajeneminen
Uusi Suometar
1917